7 Bino’bi pa kupita’po Yesu wadi wenda* koku ne koku mu Ngadilea, mwanda kadipo usaka kulonga nabya mu Yudea, ke-bantu Bayuda badi bakimba kumwipaya.+2 Inoko, Masobo a Bipema*+ a Bayuda adi keadi pabwipi.3 Ebiya banababo+ kebamunena’mba: “Taluka kuno wende mu Yudea, mwanda wa bobe bana ba bwanga nabo bamone mingilo yolonga.4 Mwanda i kutupu usakanga kuyukana ulongelanga bintu kufula. Byolonga bino bintu, wilombole ku ino ntanda.”5 Na bubine, banababo kebadipo balombola lwitabijo mwadi.+6 Penepo Yesu webanena’mba: “Kitatyi kyami kekyafikile,+ ino kitatyi kyenu kidi’ko nyeke.7 Ino ntanda keidipo na bubinga bwa kwimushikwa, inoko inshikilwe amiwa, mwanda nsapulanga bukamoni pa mwanda wayo amba mingilo yayo i mibi.+8 Banwe kandai ku masobo; ami’ko nkisapo kala kukanda ku ao masobo, mwanda kitatyi kyami kekyabwene ne pa mfulo.”+9 Penepo pa kupwa kwibalombola bino bintu, washala monka mu Ngadilea.10 Ino banababo pa kupwa kukanda ku masobo, penepo nandi wakanda, ino mu bufyafya, ke patōkelelapo.11 Penepa Bayuda bashilula kumukimba ku masobo koku banena’mba: “Le udi kwepi yao muntu?”12 Kadi kwadi miuningo mu kibumbo pa mwanda wandi. Bamo badi banena’mba: “I muntu muyampe.” Bakwabo nabo amba: “Aa. Ongolanga kibumbo.”+13 I bine, i kutupu wadi unena myanda yandi pa bantu mwanda badi batyina Bayuda.+14 Masobo poadi keadi pa bukata, Yesu wakanda mu tempelo kafundija.15 Bayuda batulumuka, kebanena’mba: “Le uno muntu uyukile namani Bisonekwa,*+ aye muntu kafundilepo ku masomo?”*+16 Yesu nandi webalondolola kanena’mba: “Byomfundija ke byamipo, ino i bya yewa wantumine.+17 Shi muntu usaka kulonga kiswa-mutyima Kyandi, ukayuka shi buno bufundiji i bwa kwa Leza+ nansha shi nesambanga bya ami mwine.18 Yewa ense wisamba bya aye mwine ukimbanga ntumbo ya aye mwine; ino yewa ense ukimba ntumbo ya yewa umutumine,+ yao i wa bine, kadi mwadi kemudipo bukondame.19 Mosesa wēmupele Bijila,+ mwene i amo? Inoko i kutupu muntu momudi’mo ukōkele Bijila. Mwanda waka mukimba kungipaya?”+20 Kibumbo kyamutentulula’mba: “Abe udi na ndemona. Le ukimba kukwipaya i ani?”21 Kwivwana Yesu webalondolola’mba: “Nalongele’tu kilongwa kimo, banwe bonso mwatulumuka.22 O mwanda Mosesa i mwimupe disao+—ke kunenapo amba i ditambe kudi Mosesa, ino i ku bakulutuba+—kadi mutwejanga muntu kwisao mu dya sabato.23 Shi muntu utwejibwanga kwisao mu dya sabato kutyina’mba Bijila bya Mosesa byakajilulwa, le mubandobela bya mwiko mwanda’po’tu nakomeje muntu nkē mu dya sabato?+24 Lekai kutyiba mambo na kulonda mumwekelo wa panja, ino tyibai mambo na boloke.”+25 Penepo bekadi bamo ba mu Yelusalema baanza kunena’mba: “Mwene uno’u ye muntu obakimba kwipaya?+26 Ino talai! yeu wisamba pa bantu, kadi abo kumunena kintu mpika. Le baledi abayuka’mba bine uno’u ye Kidishitu’ni?27 Batwe’ko tuyukile kutambile uno muntu;+ ino shi Kidishitu waiya, i kutupu ukayuka kwatambile.”28 Penepa Yesu paadi ufundija mu tempelo, watulula diwi kanena’mba: “Mundyukile kadi muyukile ne kontambile. Ne kadi nkiidilepo ami mwine, aa,+ ino Yewa wantumine i wa bine, kadi banwe kemumuyukilepo.+29 Ami muyukile,+ mwanda ne mwimaniji utambile kwadi, kadi Aye ye wantumine.”30 Penepo bashilula kukimba kumukwata,+ inoko i kutupu waolwele kuboko pādi, mwanda nsá yandi yadi keyabwene.+31 Inoko, bavule mu kibumbo baikala na lwitabijo mwadi,+ kadi badi banena’mba: “Pakāya Kidishitu, le ukalonga biyukeno bivule kutabuka bilonga uno muntu?”32 Bafadiseo baivwana kibumbo kiuninga ino myanda yandi, penepo babitobo bakulu ne Bafadiseo batuma bampulushi kukamukwata.*33 Penepa Yesu wanena’mba: “Nkekala nenu bidi kakitatyi katyetye kumeso kwa kwenda kudi Yewa wantumine.+34 Mukankimba, ino kemukamonepo, kadi kokwa kondi kemukokejapo kwiya’ko.”+35 Penepa Bayuda kebanena abo bene na bene amba: “Le uno muntu usakanga kwenda kwepi koketukamumonepo? Le usakanga kwenda ku Bayuda bapalakenine mu Bangidiki ne kufundija Bangidiki’ni?36 Le usaka kunena bika panena’mba, ‘Mukankimba, ino kemukamonepo, kadi kokwa kondi kemukokejapo kwiya’ko’?”37 Mu difuku dya mfulo, difuku dikatampe dya masobo,+ Yesu waimana, watulula diwi amba: “Shi muntu udi na kyumwa, āye kondi atome.+38 Yewa ense udi na lwitabijo mudi ami, monka munenena kisonekwa: ‘Munda mwandi mukakukanga tuminonga twa mema a būmi.’”+39 Inoko, wanenene bino pa mwanda wa mushipiditu wadi keusa kutambula boba badi na lwitabijo mwadi; ke-kuntu kwadi kekwaikele mushipiditu,+ mwanda Yesu wadi katumbijibwe ntumbo.+40 Bamo mu kibumbo baivwene bino binenwa baanza kunena’mba: “Uno’u bine i Mupolofeto.”+41 Bakwabo badi banena’mba: “Uno’u ye Kidishitu.”+ Ino bangi nabo amba: “Kidishitu kakatambepo ku Ngadilea, mwene i amo?+42 Mwene kisonekwa kinena’mba Kidishitu ukatambanga ku lutundu lwa Davida+ ne ku Betelema,+ kibundi kyādi’mo Davida?”+43 Penepo kwaikala kukalañana mu kibumbo pa mwanda wandi.44 Ino bamo badi basaka kumukwata,* inoko i kutupu wamutentekele maboko.45 Penepo bampulushi bajokela kudi babitobo bakulu ne Bafadiseo, nabo bebanena’mba: “Le i kika kyokemumuletelepo?”46 Bampulushi balondolola’mba: “Kashā kekwaikele muntu unena nabya.”+47 Penepo Bafadiseo batentulula’mba: “Le nenu abemongola’ni?48 Le kudi muntu nansha umo mu baledi nansha mu Bafadiseo udi na lwitabijo mwadi, a?+49 Ino kino kibumbo kya ba kubulwa kuyuka Bijila i bantu bafingwe mafingo.”50 Nikodema, yewa waile kwadi’wa, umo wa mu abo, webanena’mba:51 “Bijila byetu kebityibilangapo muntu mambo poso mwamwivwana bidi ne kuyuka byalonga, mwene i amo?”+52 Kwivwana kobadi bamulondolola’mba: “Le abe nobe wi mutambe ku Ngadilea’ni? Kimba usa kumona’mba i kutupu mupolofeto wa kutamba ku Ngadilea.”*
bem_Latn